**PRIMĂRIA MUNICIPIULUI SATU MARE**

**Serviciul Scriere, Implementare şi Monitorizare Proiecte**

**DIRECŢIA ECONOMICĂ**

**Nr. 71290/06.12.2023**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare şi Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

**la** proiectul de hotărâre privind aprobarea valorii finale pentru proiectul

„Reabilitare clădiri rezidențiale Satu Mare 2”

Primăria Municipiului Satu Mare a implementat proiectul **„**Reabilitare clădiri rezidențiale Satu Mare 2” - amplasat în  Municipiul Satu Mare, str. Dariu Pop nr. 7 bl. 40 - cod SMIS 120530, în cadrul Programului Operaţional Regional 2014-2020în baza contractului de finanţare nr.  4488/03.07.2019.

Implementarea măsurilor la obiectivul “Reabilitare clădiri rezidențiale Satu Mare 2” a condus la îmbunătățirea condițiilor de viață ale comunității locale prin creșterea eficienței energetice în clădiri rezidențiale a unui număr de 88 de gospodării.

Având în vedere prevederile Ordinului nr.1336/21.09.2021 pentru aprobarea metodologiei în vederea punerii în aplicare a Ordonanţei Guvernului nr.15/2021 privind reglementarea unor măsuri fiscal bugetare prin ajustarea preţurilor aferente materialelor de construcţii pentru contractele de achiziţie publică/contractele sectoriale de lucrări finanţate prin Programul Operaţional Regional 2014-2020, prin Hotărârea Consiliului Local Satu Mare nr. 248/04.08.2022 s-au actualizat indicatorii tehnico-economici ai investiției ,, Reabilitare clădiri rezidențiale Satu Mare 2”.

Ca urmare a finalizării lucrărilor și a aplicării prevederilor OG nr. 15/2021 şi a OUG nr. 64/2022, valoarea totală pentru proiectul „Reabilitare clădiri rezidențiale Satu Mare 2” a ajuns la suma de 3.593.285,73 lei inclusiv T.V.A., din care valoarea eligibilă este de 2.872.647,07 lei inclusiv T.V.A (2.867.589,61 lei eligibil utilizat + 5.057,46 lei eligibil economie), iar valoarea neeligibilă este de 720.638,66 lei inclusiv T.V.A. ( 650.958,29 lei neeligibil utilizat + 69.680,37 lei neelegibil economie).

Valoarea totală a cheltuielilor neeligibile în cuantum de 720.638,66 lei inclusiv TVA, rezultă din:

-19.864,08 lei inclusiv TVA reprezentând cheltuieli neeligibile aferente proiectului conform contractului de finanțare, reprezentând contribuţia spaţiului cu destinaţie de locuinţă,

-335.747,93 inclusiv TVA reprezentând cheltuieli neeligibile ca urmare a măririi valorii PT-ului în licitație( 266.067,56 lei neeligibil utilizat +69.680,37 lei neeligibil economie),

-67.302,02 lei inclusiv TVA reprezentând cheltuieli neeligibile aferente ajustării conform Ordonanţei Guvernului nr. 15/2021,

-297.724,63 lei inclusiv TVA reprezentând cheltuieli neeligibile aferente ajustării conform Ordonanţei Guvernului nr.64/2022.

Valoarea contribuției la cheltuieli, aferente Asociației de proprietari, este de 550.687,43 lei inclusiv T.V.A.

Raportat și la prevederile Legii finanțelor publice locale nr. 273/2006, cu modificările și completările ulterioare, potrivit cărora”.....(2) Cheltuielile bugetare au destinaţie precisă şi limitată şi sunt determinate de autorizările conţinute în legi speciale şi în legile bugetare anuale. (3) Nicio cheltuială nu poate fi înscrisă în bugete…..... şi nici nu poate fi angajată şi efectuată din aceste bugete, dacă nu exista bază legală pentru respectiva cheltuială. (4) Nicio cheltuială din fonduri publice locale nu poate fi angajată, ordonanţată şi plătită dacă nu este aprobată, potrivit legii, şi dacă nu are prevederi bugetare şi surse de finanţare...”

Văzând și prevederile din OUG nr 57/2019 privind Codul administrativ, cu modificările și completările ulterioare, potrivit cărora, consiliul local are atribuții privind dezvoltarea economico-socială și de mediu a municipiului,

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare

Director executiv Şef Serviciu

Ec. Ursu Lucia Dr. Andrea Sveda

Manager proiect

Surulescu Luminița